# Cziffra György

### A Wikipédiából, a szabad lexikonból.

Cziffra György (Budapest, 1921. november 5. – Senlis, Franciaország, 1994. január 17.), zongoraművész.

## [szerkesztés] Élete

Az egyik legjelentősebb és legismertebb magyar zenei előadóművész. Roma zenész családból származott. Apja, id. Cziffra György cimbalmos volt, játszott számos kávézóban, színházban, Párizsban is az első világháború előtt a század elején. Fia, György csodagyermekként indult.

Dohnányi Ernő segítségével került be a Zeneakadémiára. 1942-ben behívták katonának. Szovjet fogságba került, többször megszökött. A II. világháború előtt, majd a Rákosi-korszakban is sokáig a pesti éjszakák zongoravirtuóza volt. Bárokban muzsikált (Savoy, Dunakorzó, stb.), a pesti művész- és sportolóvilág lokálról lokálra követte. Mezei Mária, színésznő nemes egyszerűséggel zongoracsodának nevezte. 1950-ben feleségével és kisfiával együtt egy oldalkocsis motorkerékpáron utazva megpróbált disszidálni, de elfogták és kényszermunka-táborba zárták. 1953-ban szabadult, és bár kezei a durva munkától tönkrementek, újra a zongorázással próbálkozott, ismét bárzongorista lett.

1956. október 22-én Bartók II. zongoraversenyét játszotta a Zeneakadémián. Akkor már szerződése volt Bécsbe. A határ megnyitását kihasználva elhagyta Magyaroszágot. Hamarosan világhírűvé vált. Rövidesen meghívták Franciaországba, ami második hazája lett. 1966-ban elindította a Festival de la Chaise Dieu-t. Egyetlen fia, ifjabb Cziffra György karmester 1981-ben egy balesetben fiatalon meghalt. A tragédia nagyon megviselte Cziffra Györgyöt, zenekarral többet nem lépett fel és lemezfelvételt sem készített. Franciaországban megkapta a Becsületrend tiszti fokozatát, Magyarország pedig 1993-ban a Köztársasági Érdemrend Középkeresztjét adományozta neki.

## [szerkesztés] Önéletrajzi könyve

- Cziffra György: Ágyúk és virágok, Zeneműkiadó, 1983, ISBN 9633305179

## [szerkesztés] Külső hivatkozások

- A Cziffra Alapítvány hivatalos honlapja
- Gyorgy Cziffra Gnomergeigen concert (video.google.de, 2.5 min)
- Gyorgy Cziffra Liszt transcedenta (video.google.de, 6.5 min)

A lap eredeti címe "http://hu.wikipedia.org../../../c/z/i/Cziffra_Gy%C3%B6rgy_4928.html"

Kategória: Magyar zongoristák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- 日本語
- Nederlands
- Norsk (bokmål)